Tugra osmanlijskog sultana
Mahmuda II. Ona znači: *Mahmud han [kan], sin
Abdülhamidov, zauvek pobedilac*. Ispisano je:   
 - محمود خان بن
عبدالحميد
مظفر دائماً
**Tughra** (arapski i turski: **طغراء; Tuğra**), u daljem tekstu **tugra**, je kaligrafski amblem ili potpis sultana Osmanlijskog carstva koji se nalazio na svim zvaničnim dokumentima i prepisci. Takođe je bila urezana na njegov pečat i utisnuta na novčiće iskovane tokom njegove vladavine. Tugra bi bila oblikovana početkom sultanove vladavine i dvorski kaligraf, ili *nişancı* (/nišandži/), bi ju je iscrtavao na pisane dokumente. Prva tugra je pripadala sultanu Orhanu I (vl. 1324-1359), drugom vladaru Otomanske carevine. Ona se zatim razvijala i dostigla klasičan oblik tugrom sultana Sulejmana Veličanstvenog (vl. 1520-1566). Tugre su imale sličnu funkciju kao kartuš u starom Egiptu. Svaki osmanlijski sultan je imao sopstvenu tugru.

Vizuelni elementi tugre
-----------------------

Tugra ima karakterističnu formu: dve petlje na levoj strani, tri okomite crte u sredini, odozdo ispis u vidu stoga i dva produžetka zdesna. Svaki element ima svojstveno značenje a zajedno čine oblik koji se lako prepoznaje kao tugra. 

Vizuelni elementi tugre
Sultanovo ime se ispisuje u donjem delu, koji se zove *sere*. U prvom periodu ovo je moglo biti jednostavno kao "Orhan, sin Osmanov" u prvoj tugri iz 1326. U sledećim periodima se imenu nosioca i njegovog oca dodaju i počasne titule i molitve. 

Petlje na levoj strani tugre se zovu *beyze*, od arapske reči za jaje. Neka tumačenja tvrde da su bejze predstavljale dva mora nad kojima su vladali sultani: spoljna, veća, petlja za Mediteran i unutrašnja, manja, za Crno more.

Okomite crte na vrhu tugre se zovu *tug*, tj. "motka za zastavu". Tri tuga označavaju nezavisnost. Linije S-oblika koje prelaze preko tugova se zovu *zülfe* i one, uz vrhove tugova koji takođe gledaju udesno, označavaju da vetrovi duvaju sa istoka na zapad, što je tradicionalan pravac kretanja Osmanlija. 

Crte na desnoj strani tugre se zovu *hancere* (/handžere/) i označavaju mač ("handžar"), simbol vlasti, moći i snage.

Tugre osmanlijskih sultana
--------------------------

* Prva tugra - tugra Orhana I (1326)Prva tugra - tugra Orhana I (1326)
* Tugra Sulejmana Veličanstvenog (1520)Tugra Sulejmana Veličanstvenog (1520)
* Tugra Selima III (1789)Tugra Selima III (1789)
* Tugra Mahmuda II (1808)Tugra Mahmuda II (1808)
* Tugra Abdulhamida II (1876)Tugra Abdulhamida II (1876)
* Tugra Mehmeda V (1909) upotrebljena na ordenu Galipoljska zvezdaTugra Mehmeda V (1909) upotrebljena na ordenu Galipoljska zvezda
* Tugra na Kapiji sreće Palate TopkapiTugra na Kapiji sreće Palate Topkapi
* Tugra iznad Pristanišne kapije u BeograduTugra iznad Pristanišne kapije u Beogradu

Upotrebe tugre van otomanskog konteksta
---------------------------------------

Iako je tugra uglavnom poistovećena sa osmanskim sultanima, one su ponekad korišćene i u drugim turkofonim državama, poput Kazanskog kanata. Kasnije su tugre korišćene i među Tatarima carske Rusije.

Moderna tumačenja tugre
-----------------------

Neki današnji kaligrafi koriste karakteristični oblik tugre. Primeri su tugre ruskog predsednika Vladimira Putina i japanskog cara Akihita.

Spoljne poveznice
-----------------

***Tughra*** na Wikimedijinoj ostavi

(na engleskom)

* Tugre osmanskih sultana
* Tugra osmanskog sultana Mahmuda II Arhivirano 2007-03-12 na Wayback Machine-u
* Još tugri osmanskih sultana Arhivirano 2007-01-04 na Wayback Machine-u
* Umetnost u duhu tugre na *King's University College, Western Ontario*

|  |  |
| --- | --- |
| Normativna kontrola Uredi na Wikidati | 
* LCCN: sh85138494
* GND: 4472291-6

 |